# 2.2. Temporalización

# Temporalización do REA

Táboa na que se relacionan as diferentes fases da situación de aprendizaxe do REA do alumnado co número de sesións previstas para cada unha delas, recollendo unha breve descrición do traballo a desenvolver nas diferentes seccións de cada fase.

Fase | Seccións | Descrición do traballo a desenvolver | Temporalización
--- | --- | --- | ---
1. Foliada virtual | 1.1. Aires de festa 1.2. O voso reto | Presentación do reto | 1 sesión
2. Collendo o compás | 2.1. Eu quero verte danzar 2.2. Paus á danza | Despois da presentación do reto, o alumnado revisará algúns contidos que xa traballou durante o curso, como a forma musical ou os compases, así como volverá a achegarse ás danzas de España. Ademais, o segundo día achegarase de forma activa a unha danza de paus da música española. | 3 sesións
3. O son da foliada | 3.1. Alalá 3.2. Xota 3.3. Muiñeira 3.4. Os ritmos agarrados | O alumnado achegarase á actividade da recolleita, para a cal utilizarase unha sesión. Posteriormente, achegarase aos alalás, cun arranxo do Alalá de Fisterra que se pode interpretar coa voz e os instrumento. Ademais, reflexionarase sobre o parámetro das texturas musicais. Para este apartado utilizaranse dúas sesións. Despois, interiorizaranse os distintos patróns rítmicos que aparecen nas xotas. Tamén o propio alumnado proporá as súas percusións corporais e aprenderá a tocar unha xota sinxela. Achegarase tamén ao uso da xota por parte de distintos creadores. Para este apartado utilizaranse outras dúas sesións. Logo pasarase á muiñeira, para a cal se realizará unha sesión completa para traballar as distintas partes coreográficas dela e outra sesión para que o alumnado propoña os seus propios puntos e visualizarase a utilización da muiñeira na música galega actual. Finalmente, o alumnado achegarase aos bailes agarrados, neste caso a través da interpretación de dúas pezas, por unha banda, A saia da Carolina e, por outra banda, a Mazurca de Bretoña. Para este apartado prevese a utilización de tres sesións. | 10 sesións
4. Gravando e creando |  | Nesta fase o profesorado guía o alumnado no proceso de organizar e dar forma final á foliada virtual, partindo do traballo realizado nas fases anteriores para ser quen de estruturala: decidir os grupos, elaborar o guión, gravar os vídeos e finalmente montalos e expoñelos. | 4 sesións
5. Compartindo a foliada |  | Na fase 5 o profesorado acompaña o alumnado no peche do proxecto, promovendo unha reflexión final individual e grupal, guiando a valoración do aprendido a nivel musical, creativo e persoal. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)